Babelscape/SREDFM huggingface dataset:
Ελίνα Τζένγκο

H Ελίνα Τζένγκο (γεννημένη στις 2 Σεπτεμβρίου 2002) είναι Ελληνίδα αθλήτρια του στίβου, η οποία από νεαρή ηλικία διακρίνεται στο αγώνισμα του ακοντισμού. Θεωρείται ως ένα από τα μεγαλύτερα ταλέντα του ελληνικού κλασικού αθλητισμού.
Μαρία Α. Στασινοπούλου

Η Μαρία Α. Στασινοπούλου (Αθήνα 4 Οκτωβρίου 1961) είναι Ελληνίδα καθηγήτρια νεοελληνικών σπουδών στο Πανεπιστήμιο της Βιέννης.

* Η Μαρία Α. Στασινοπούλου στο academia.edu
Γιώργος Παπακώστας

Ο Γιώργος Παπακώστας (1935 - 31 Ιανουαρίου 2011) ήταν Έλληνας σκηνοθέτης και σεναριογράφος του κινηματογράφου.
Φωτεινή Χ. Κολοβού

Η Φωτεινή Χ. Κολοβού (Καρδίτσα 8 Ιανουαρίου 1964-) είναι Ελληνίδα βυζαντινολόγος και καθηγήτρια Βυζαντινής και Νεοελληνικής Φιλολογίας στο Πανεπιστήμιο της Λειψίας.

* http://opac.regesta-imperii.de/lang_de/autoren.php?name=Kolovou%2C+Foteini Publikationen in der bibliografischen Datenbank der Regesta Imperii.
Σοφία Μαρία Βέστενχολτς

Η Ελεονόρε Σοφία Μαρία Βέστενχολτς (10 Ιουλίου 1759 στο Νεό Βραδεμβούργο ως "Ελεονόρε Σοφία Μαρία Φριτς" - 4. Οκτωβρίου του 1838 στο Ludwigslust) ήταν Γερμανίδα τραγουδίστρια, πιανίστρια και συνθέτρια.
Αναστασία Δανάη Λαζαρίδου

Η Αναστασία Δανάη Λαζαρίδου (Πειραιάς 1953-Γενεύη 20 Φεβρουαρίου 2017) ήταν Ελληνίδα ακαδημαϊκός και από το 1981 λέκτορας σύγχρονης ελληνικής γλώσσας και λογοτεχνίας στο Πανεπιστήμιο της Γενεύης.

* Ελβετική Εταιρεία Νεοελληνικών Σπουδών
Σοφία της Λεγκνίτσα

Η Σοφία της Λεγκνίτσα, πολων.: Sophie Legnicy (1525 - 6 Φεβρουαρίου 1546) από τον Οίκο των Πιαστ ήταν κόρη του δούκα της Λεγκνίτσα και με τον γάμο της έγινε διάδοχος του εκλεκτοράτου του Βρανδεμβούργου.
Μαρία Κατινάρη

Η Μαρία Κατινάρη είναι Ελληνίδα ηθοποιός, τραγουδίστρια και στιχουργός. Γεννήθηκε στα Χανιά της Κρήτης και είναι η μεγαλύτερη κόρη του Αντώνη Κατινάρη.
Πορτίτσα Καρδίτσας

Η Πορτίτσα Καρδίτσας είναι χωριό στους πρόποδες των Θεσσαλικών Αγράφων, στο υψόμετρο των 450 μέτρων. Απέχει 4 χιλιόμετρα από την Μητρόπολη και 12 από την Καρδίτσα. Σύμφωνα με την απογραφή του 2011, η Πορτίτσα έχει 59 κατοίκους.

Οι κάτοικοι του χωριού ασχολούνταν κυρίως με την αμπελουργία και την κτηνοτροφία.
Female Pleasure

Το #Female Pleasure είναι μια ταινία ντοκιμαντέρ του 2018 ελβετική-γερμανικής παραγωγής σε σκηνοθεσία της Ελβετής σκηνοθέτης Μπάρμπαρα Μίλλερ. Η ταινία διερευνά τη γυναικεία σεξουαλικότητα τον 21ο αιώνα σε διάφορες περιοχές του κόσμου.
Άρτεμις Γκαβέζου

Η Άρτεμις Γκαβέζου-Κάστρο (19 Ιουνίου 1994, Θεσσαλονίκη) είναι Ισπανίδα-Ελληνίδα αθλήτρια της ρυθμικής γυμναστικής. Αντιπροσωπεύει την εθνική Ισπανίας ανσάμπλ.
Μπερναντέτ Σουμπιρού

Η Μπερναντέτ Σουμπιρού (γεν. 7 Ιανουαρίου 1844 στη Λούρδη - 16 Απριλίου 1879 στο Νεβέρ) ήταν μια γαλλίδα μοναχή και αγία της καθολικής εκκλησίας. Σε ηλικία δεκατεσσάρων ετών, μεταξύ 11 Φεβρουαρίου και 16 Ιουλίου του 1858 δήλωσε ότι βίωσε συνολικά 18 οράματα θρησκευτικού περιεχομένου, τα οποία ερμηνεύθηκαν αργότερα από την εκκλησία ως εμφανίσεις της Παναγίας. Αυτή η ερμηνεία είναι αμφιλεγόμενη μέχρι σήμερα, ειδικά επειδή το κορίτσι δεν ισχυρίστηκε στις πρώτες συνεντεύξεις ότι είχε δει την Θεοτόκο. Στην Ρωμαιοκαθολική Εκκλησία ωστόσο η Μπερναντέτ Σουμπιρού λατρεύεται ως αγία λόγω αυτής της ερμηνείας και λόγω των επακόλουθων θαυματουργών θεραπειών που αποδίδονται σε αυτήν. Μέσα σε λίγα χρόνια η γενέτειρα της Μπερναντέτ, Λούρδη, έγινε ένας από τους σημαντικότερους χώρους προσκυνήματος στην Ευρώπη, τον οποίο επισκέπτονται έξι εκατομμύρια προσκυνητές κάθε χρόνο. Η Μπερναντέτ έγινε μοναχή το 1864 και εν συνεχεία μετακόμισε από τη Λούρδη το 1866 στα πλαίσια του μοναστικού της βίου. Κηρύχθηκε από την καθολική εκκλησία οσία το 1925 και αγία το 1933.
Σοφία Παπαδοπούλου

Η Σοφία Παπαδοπούλου (19 Νοεμβρίου 1983, Αθήνα) είναι Ελληνίδα ιστιοπλόος. Άρχισε την ιστιοπλοΐα σε ηλικία 5 ετών. Κέρδισε το χάλκινο μετάλλιο στην κατηγορία Yngling Γυναικών με τη Σόφια Μπεκατώρου και τη Βιργινία Κραβαριώτη στους Θερινούς Ολυμπιακούς Αγώνες του 2008 στο Πεκίνο της Κίνας.
Σοφία Πουμπουρίδου

Η Σοφία Πουμπουρίδου (12 Ιουνίου 1980) είναι Ελληνίδα πρώην ερασιτέχνης παλαίστρια της ελευθέρας πάλης, η οποία αγωνιζόταν στην κατηγορία ελαφριών βαρών γυναικών. Θεωρείται ως μία από τις κορυφαίες παλαίστριες της Ευρώπης στην ελεύθερη πάλη στη δεκαετία της και έχει κερδίσει ένα αξιοσημείωτο συνολικό αριθμό έξι μεταλλίων, συμπεριλαμβανομένων δύο χρυσών στους Μεσογειακούς Αγώνες του 2001 και στο Παγκόσμιο Πρωτάθλημα Πάλης του 2002. Είχε επίσης την ευκαιρία να εκπροσωπήσει την Ελλάδα στους Θερινούς Ολυμπιακούς Αγώνες του 2004 στην Αθήνα, όπου τερμάτισε στην ενδέκατη θέση. Καθ' όλη τη διάρκεια της αθλητικής της σταδιοδρομίας, η Πουμπουρίδου προπονήθηκε με τον σύλλογο Α.Ο. Ευπυρίδαι στα Άνω Λιόσια, υπό τον προσωπικό της προπονητή Ανδρέα Χριστοδουλάκη.
Αλεξάντρια Βιλασενιόρ

Η Αλεξάντρια Βιλασενιόρ (γεννημένος στις 18 Μαΐου 2005) είναι Αμερικανίδα ακτιβίστρια για την κλιματική αλλαγή που ζει στην Νέα Υόρκη. Είναι μέλος των μαθητικών κινητοποιήσεων για το κλίμα. Η Βιλασενιόρ είναι συνιδρύτρια της Αμερικανικής Νεανικής Απεργίας για το κλίμα και ιδρύτρια της "Εξέγερσης για τη Γη".
Υπόγειο του Χαλ Σαφλιένι

Το Υπόγειο του Χαλ Σαφλιένι είναι μια υπόγεια κατασκευή που δημιουργήθηκε από το 4.100 π.Χ. περίπου μέχρι το 2500 π.Χ. στην Πάολα της Μάλτας. Στα αρχικά στάδια χρησιμοποιήθηκε ως τόπος λατρείας και στη συνέχεια ως νεκρόπολη για περίπου 7000 ταφές. Θεωρείται μνημείο εξαιρετικής αρχαιολογικής σημασίας καθώς είναι το μόνο ευρωπαϊκό δείγμα υπόγειου λαβύρινθου γι' αυτό το 1980 εντάχθηκε στα Μνημεία Παγκόσμιας Κληρονομιάς της UNESCO.
Φανή Ψαθά

Η Φανή Ψαθά (2 Φεβρουαρίου 1976, Ψαχνά) είναι Ελληνίδα πρώην συνταξιούχος ερασιτέχνης Έλληνας πρώην ερασιτέχνης παλαίστρια της ελευθέρας πάλης, η οποία αγωνιζόταν στην κατηγορία ελαφριών βαρών γυναικών. Η Ψαθά έχει κερδίσει ένα συνολικό αριθμό τριών μεταλλίων, κάθε ένα διαφορετικού χρώματος, συμπεριλαμβανομένου του χρυσού μεταλλίου στους Μεσογειακούς Αγώνες του 2005 στην Αλμερία της Ισπανίας. Στους Θερινούς Ολυμπιακούς Αγώνες του 2004 στην Αθήνα τερμάτισε στη δέκατη θέση στην κατηγορία των 48 κιλών. Η Ψάθα προπονήθηκε καθ' όλη τη διάρκεια της αθλητικής της σταδιοδρομίας με τον Παλαιστικό Όμιλο Ψαχνών στη Χαλκίδα, υπό τον προσωπικό της προπονητή Ιωάννη Ταμπουνίδη.
Vithika Yadav

Η Vithika Yadav είναι ινδή ακτιβίστρια για τα ανθρώπινα δικαιώματα που αγωνίζεται κατά της εμπορίας ανθρώπων, της δουλείας και υπέρ των δικαιωμάτων των φύλων και της σεξουαλικής και αναπαραγωγικής υγείας (SRHR). Είναι η επικεφαλής στην χώρα της πρωτοβουλίας Love Matters India που παρέχει πληροφορίες για τον έρωτα, το σεξ και τις σχέσεις ανεξαρτήτου φύλου και σεξουαλικού προσανατολισμού. Είναι απόφοιτος του THNK School of Creative Leadership στο Άμστερνταμ. Είναι επίσης ομιλητής στο TedX και έχει κάνει ομιλίες στο IIT Roorkee, TEDxJIET, SIMS Pune και Hauge Academy.

Η Yadav εργάστηκε ως συνεργάτης και ως σύμβουλος για την οργάνωση Free the Slaves. Εργάστηκε ως σύμβουλος στο γραφείο των Ηνωμένων Εθνών για τα ναρκωτικά και το έγκλημα κατά της εμπορίας ανθρώπων. Εργάστηκε ως συντονιστής έργου στο BBC World Service Trust.

Η Vithika Yadav είναι μία από τις πέντε γυναίκες που παρουσιάζονται στο γερμανικό-ελβετικό ντοκιμαντέρ #Female Pleasure.
Λέιλα Χουσεΐν

Η Λέιλα Χουσεΐν OBE (Σομαλικά: Leyla Xuseen) (γεν. 27. Οκτωβρίου 1980 ) είναι ψυχοθεραπεύτρια και ακτιβίστρια κατά του ακρωτηριασμού των γυναικείων γεννητικών οργάνων. Είναι συνιδρύτρια του "Project Dahlia" και της μη κερδοσκοπικής οργάνωσης "Daughter of Eve." Στις γερμανόφωνες χώρες έγινε γνωστή κυρίως μέσω του ντοκυμαντέρ "#Female Pleasure."

Η Χουσεΐν γεννήθηκε στη Σομαλία το 1980. Προέρχεται από μια προνομιακή οικογένεια, οι γονείς της ήταν εξειδικευμένοι επαγγελματίες.

Όταν ήταν επτά ετών υπέστη ακρωτηριασμό των γεννητικών της οργάνων, όπως ήταν το έθιμο στην εθνότητά της. Σε ηλικία δώδεκα ετών μετανάστευσε στο Ηνωμένο Βασίλειο. Όταν ήταν έγκυος, εμφάνισε κατά τη διάρκεια των ιατρικών εξετάσεων επανειλημμένα λιποθυμικά επεισόδια. Μετά τον τοκετό μια νοσοκόμα της μίλησε για τον ακρωτηριασμό των γεννητικών οργάνων και της εξήγησε ότι οι λιποθυμικές κρίσεις πιθανώς να σχετίζονταν με τον ακρωτηριασμό. Η Χουσεΐν αποφάσισε τότε η κόρη της να μην περιτομηθεί, και άρχισε να αγωνίζεται κατά του ακρωτηριασμού των γυναικείων γεννητικών οργάνων.

Η Χουσεΐν σπούδασε ψυχολογία στο Πανεπιστήμιο Thames Valley στο Λονδίνο. Το 2010 ίδρυσε τη μη κερδοσκοπική οργάνωση "Daughter of Eve", το 2013 την πρωτοβουλία "Dahlia." Και οι δύο οργανισμοί αγωνίζονται για την απαγόρευση του ακρωτηριασμού των γυναικείων γεννητικών οργάνων υπό κρατικό έλεγχο. Η οργάνωση "Dahlia" λειτουργεί μιαν ανοιχτή γραμμή για κορίτσια που διατρέχουν κίνδυνο στο Ηνωμένο Βασίλειο, προσφέροντας επίσης ατομική και ομαδική θεραπεία. Διοργανώνει επαφές με κλινικές που μπορούν να εκτελέσουν χειρουργικές αποκαταστάσεις. Με μια εκστρατεία υπογραφών, η Χουσεΐν έφερε το θέμα στο βρετανικό κοινοβούλιο . Δέχεται απειλές για τις δραστηριότητές της και βρίσκεται υπό αστυνομική προστασία.

Η Hussein γράφει στήλες στο "Cosmopolitan", στην "Huffington Post" και στον "Guardian" από το 2013. 

Στις 16. Τον Οκτώβριο του 2020 εξελέγη ως τρίτη γυναίκα και ως πρώτη μαύρη πρύτανης του Πανεπιστημίου του Αγίου Ανδρέα στη Σκωτία.
Σύμφωνο μη επιθέσεως

Σύμφωνο μη επιθέσεως ονομάζεται μία διακρατική συμφωνία μεταξύ δύο ή περισσοτέρων κρατών που περιλαμβάνει την υπόσχεση των υπογραφόντων να μην αναλάβουν στρατιωτική δράση εναντίον του άλλου.

Αυτού του είδους τα σύμφωνα ήταν δημοφιλής μορφή συμφωνίας στις δεκαετίες του 1920 και του 1930, αλλά δεν χρησιμοποιήθηκαν ιδιαίτερα μετά τον Δεύτερο Παγκόσμιο Πόλεμο. Η εφαρμογή ενός συμφώνου μη επιθέσεως επαφίεται στην καλή πίστη των μερών. Μεταπολεμικά, υιοθετήθηκαν, άτυπα, οι πολυμερείς συμφωνίες συλλογικής ασφαλείας, όπως ο Οργανισμός Βορειοατλαντικού Συμφώνου, κοινώς ΝΑΤΟ, και το Σύμφωνο της Βαρσοβίας.

Το Σύμφωνο Μολότοφ-Ρίμπεντροπ του 1939 μεταξύ της Σοβιετικής Ένωσης και της Ναζιστικής Γερμανίας είναι ίσως το πιο γνωστό παράδειγμα ενός συμφώνου μη επιθέσεως. Το Σύμφωνο κράτησε μέχρι τη γερμανική εισβολή του 1941 στη Σοβιετική Ένωση γνωστή και ως Επιχείρηση Μπαρμπαρόσα. Τέτοια σύμφωνα μπορεί να είναι μια πρόφαση για την εξουδετέρωση μιας πιθανής στρατιωτικής απειλής.
Ντέμπορα Φέλντμαν

Η Ντέμπορα Φέλντμαν (γεν. 17 Αυγούστου 1986 στη Νέα Υόρκη) είναι αμερικανο-γερμανίδα εβραία συγγραφέας. Στο αυτοβιογραφικό της μυθιστόρημα "Unorthodox" (2012) περιέγραψε τα βιώματά της ως παιδί και νέα γυναίκα μέλος μιας φονταμενταλιστικής υπερ-ορθόδοξης εβραϊκής κοινότητας στην περιοχή Williamsburg της Νέας Υόρκης. Το βιβλίο ήταν πολύ επιτυχημένο στις ΗΠΑ και πούλησε εκατομμύρια αντίτυπα . Στα ελληνικά εκδόθηκε το 2020 με τον τίτλο "Unorthodox: το τίμημα της προσωπικής μου ελευθερίας". Το 2020 παρουσιάστηκε και στο Netflix μια μίνι σειρά βασισμένη στο βιβλίο. Η Feldman είναι επίσης μια από τις πέντε γυναίκες που παρουσιάζονται στο ελβετο-γερμανικό ντοκιμαντέρ του 2018 "#Female Pleasure".
Αγγέλικα Κοροβέση

Η Αγγέλικα Κοροβέση είναι Ελληνίδα εννοιολογική γλύπτρια, γνωστή για το έργο της βασισμένο στα ηχητικά κύματα των προφορικών λέξεων. Ζει και εργάζεται στην Αθήνα.
Νεολαία Ευρωπαϊκού Λαϊκού Κόμματος

Η Νεολαία Ευρωπαϊκού Λαϊκού Κόμματος (YEPP) είναι η οργάνωση νεολαίας του Ευρωπαϊκού Λαϊκού Κόμματος. Το YEPP συγκεντρώνει 64 πολιτικές οργανώσεις νεολαίας της κεντροδεξιάς από 40 χώρες σε όλη την Ευρώπη. Ιδρύθηκε το 1997 από τον Φρέντρικ Ράινφελντ, μετέπειτα πρωθυπουργό της Σουηδίας. Το YEPP έχει εξελιχθεί στη μεγαλύτερη πολιτική οργάνωση νέων στην Ευρώπη.

Έχει καθεστώς πλήρους μέλους στο Ευρωπαϊκό Φόρουμ Νεολαίας (YFJ) το οποίο λειτουργεί εντός του Συμβουλίου της Ευρώπης και της Ευρωπαϊκής Ένωσης και συνεργάζεται στενά με τους δύο αυτούς φορείς. Το YEPP είναι επίσης πλήρες μέλος της Ένωσης του Robert Schuman Institute για την Ανάπτυξη της Δημοκρατίας στην Κεντρική και Ανατολική Ευρώπη. Κάθε συμβούλιο εκλέγεται για δύο χρόνια.
Φάρος του Λίνταου

Ο Φάρος του Λίνταου (στα γερμανικά: Neuer Lindauer Leuchtturm) βρίσκεται στη δεξιά πλευρά της εισόδου του λιμανιού του Λίνταου, στη λίμνη της Κωνσταντίας. 

Έχει 33 μ. ύψος. Ξεκίνησε να κατασκευάζεται το 1853 και ολοκληρώθηκε τρία χρόνια μετά οπότε και άναψε για πρώτη φορά, στις 4 Οκτωβρίου 1856.

Στην αρχή λειτουργούσε με φωτιά που άναβε σε πετρέλαιο (open oil fire). Ο φαροφύλακας έπρεπε να κρατά τη φωτιά σταθερή και χρησιμοποιούσε μια καμπάνα και μια μπουρού για να ειδοποιεί τα πλοία. Αργότερα αντί για πετρέλαιο χρησιμοποιούνταν κηροζίνη, που στη συνέχεια αντικαταστάθηκε με αέριο. Το 1936 άρχισε να λειτουργεί με ηλεκτρισμό και στις αρχές της δεκαετίας του ‘90 αυτοματοποιήθηκε. 

Στο φάρο σήμερα υπάρχει συνέχεια αναμμένο ένα κόκκινο φως ενώ τα πλοία χρησιμοποιώντας ραδιοσήματα μπορούν να ενεργοποιήσουν το λευκό φως, που ανάβει κάθε τρία δευτερόλεπτα και δημιουργείται με τη χρήση δύο περιστρεφόμενων παραβολικών αντανακλαστικών κατόπτρων. 

Ο φάρος του Λίνταου είναι ανοιχτός για τους επισκέπτες που μπορούν να ενημερωθούν για τη τοπική χλωρίδα και πανίδα και τη ναυσιπλοοία στη λίμνη της Κωνσταντίας.
Γεώργιος Κιβωτός

Ο Γεώργιος Κιβωτός ήταν Έλληνας αγωνιστής και πολιτικός του 1821.

Ο Κιβωτός ήταν καπετάνιος και πλοιοκτήτης από την Ύδρα. Στις 20 Ιουλίου του 1821 μαζί με τους Φραγκίσκο Βούλγαρη, Μανώλη Τομπάζη και Ανδρέα Μιαούλη έθεσαν με έγγραφο τα πλοία και τις υπηρεσίες τους στη διάθεση της πατρίδας.

Το 1823 από την Β΄ Εθνοσυνέλευση Άστρους εκλέχτηκε μέλος του Εκτελεστικού του 1823, της δεύτερης ελληνικής κυβέρνησης, όπου διορίσθηκε υπουργός των ναυτικών μαζί με τους Ιωάννη Λαζάρου και Ιωάννη Καλημέρη.
Μόνικα Αγιός

Η Μόνικα Αγιός ("Mónica Ayos", γεννημένη ως Μαρία Μόνικα Αγιός Κράμερ "María Mónica Ayos Crámer", 19 Ιουνίου 1972 -) είναι Αργεντίνα ηθοποιός και χορεύτρια.
Χαγιάτ Μιρσάντ

Η Χαγιάτ Μιρσάντ (1988-) είναι φεμινίστρια δημοσιογράφος, ακτιβίστρια και ιδρύτρια του μη κερδοσκοπικού φεμινιστικού συλλόγου FE-MALE. Έχει πτυχίο αγγλικής φιλολογίας από το Πανεπιστήμιο του Λιβάνου και πτυχίο στην ανθρωπιστική ανάπτυξη και βοήθεια από το Αμερικανικό Πανεπιστήμιο της Βηρυτού.

* Arawi, Mia (24 Νοεμβρίου 2020), Lebanese Activist Makes it to BBC's 100 Women List for 2020, Beirut
Ζακλίν Μουτέρε

Η Ζακλίν Μουτέρε είναι ακτιβίστρια για τα δικαιώματα των γυναικών στην Κένυα και είναι συνιδρυτής του Grace Agenda, ενός ιδρύματος που παρέχει βοήθεια και συμβουλευτική σε θύματα βιασμού στην Κένυα. Η Μουτέρε είναι επίσης μέλος του Εθνικού Δικτύου Θυμάτων και Επιζώντων, ενός οργανισμού που επιδιώκει να συνεχίσει την ατζέντα αποζημιώσεων της Επιτροπής Αλήθειας, Δικαιοσύνης και Συμφιλίωσης (TJRC).
Αγιάντα Ντένγκε

Η Αγιάντα Ντένγκε (πέθανε στις 24 Μαρτίου 2019) ήταν διεμφυλική γυναίκα της Νότιας Αφρικής και επιζών σεξουαλικής διακίνησης. Υπήρξε συνήγορος για διεμφυλικά άτομα, επιζώντες σεξουαλικής διακίνησης και για την κατάργηση της πορνείας Ήταν η πρόεδρος της Ειδικής ομάδας για την Εκπαίδευση και την Υπεράσπιση των Εργαζομένων στο Σεξ (SWEAT). Η Ντένγκε είχε πει ότι "το να είσαι τρανσέξουαλ είναι ... τριπλή δόση στιγματισμού και διακρίσεων".
Χρυσούλα Χρήστου

Η Χρυσούλα Χρήστου είναι Ελληνίδα ηθοποιός, σκηνοθέτης, ραδιοφωνική παραγωγός και φωτογράφος. Είναι μια δημόσια προσωπικότητα στην ελληνική πολιτιστική και πολιτική σκηνή.
Νοελένε Ναμπουλίβου

Η Νοελένε Ναμπουλίβου είναι ακτιβίστρια από τα Φίτζι και εκπρόσωπος για την κλιματική αλλαγή, τη βιώσιμη ανάπτυξη και την ισότητα των φύλων. Είναι συνιδρυτής και πολιτικός σύμβουλος για το Diverse Voices and Action for Equality (DIVA), μία οργάνωση που εστιάζει στη δικαιοσύνη για το κλίμα, τη βία κατά των γυναικών, τα ανθρώπινα δικαιώματα και τα δικαιώματα LGBTQ. 

Η Ναμπουλίβου έχει εργαστεί για την προστασία της καθολικής υγείας για πάνω από 30 χρόνια αλλά πρόσφατα αυτό έχει γίνει πιο δύσκολο. Το Covid-19 δεν είναι το μόνο πράγμα που τα νησιά Φίτζι αγωνίζονται να ξεπεράσουν αυτή τη στιγμή. Η κλιματική κρίση κάνει ένα μεγάλο άλμα. Τροπικοί κυκλώνες αναδύονται γύρω από τον Νότιο Ειρηνικό δημιουργώντας μία «έλλειψη στέγασης, εκπαίδευσης, νερού και αποχέτευσης, τροφίμων και ασφάλειας».
Μοναστήρι της Αλκομπάσα

Το Μοναστήρι της Αλκομπάσα (πορτογαλικά: "Mosteiro de Alcobaça, Mosteiro de Santa Maria de Alcobaça") είναι Ρωμαιοκαθολικό μοναστικό κτηριακό συγκρότημα στην πόλη Αλκομπάσα της Ποτρογαλίας. Το μοναστήρι ιδρύθηκε τον 12ο αιώνα από τον βασιλιά Αλφόνσο Α'. Το μοναστήρι είναι γοτθικού ρυθμού με μεταγενέστερα μπαρόκ στοιχεία και βρίσκεται 120 χιλιόμετρα βόρεια της Λισαβόνας. Το 1989 ανακηρύχθηκε μνημείο παγκόσμιας κληρονομιάς της UNESCO.
Αλεχάντρα Ρόμπλες Χιλ

H Αλεχάντρα Ρόμπλες Χιλ ("Alejandra Robles Gil", γεννημένη ως Αλεχάντρα Ρόμπλες Χιλ Πέρες "Alejandra Robles Gil Pérez", 7 Φεβρουαρίου 1990 -) είναι Μεξικανή ηθοποιός.
Αν μιλούσε το Παρίσι

Αν μιλούσε το Παρίσι (Γαλλικός τίτλος: "Si Paris nous était conté") είναι γαλλική ιστορική ταινία του 1956 σε σκηνοθεσία και σενάριο Σασά Γκιτρί. 

Πρόκειται για ένα πνευματώδες ταξίδι στην ιστορία του Παρισιού με δραματοποιημένες σκηνές από τα σημαντικότερα ιστορικά και κοινωνικά γεγονότα και μεγάλες μορφές που έχουν σηματοδοτήσει τη ζωή της γαλλικής πρωτεύουσας τους τελευταίους αιώνες.
Βαλάντω Τρύφωνος

Η Βαλάντω Τρύφωνος (6 Μαρτίου 1988) είναι Ελληνοκύπρια τραγουδίστρια που απέκτησε φήμη μετά την νίκη της στην πρώτη σεζόν του μουσικού σόου ταλέντων "Greek Idol" το 2010. Κυκλοφόρησε το single "Στην Δίπλα Θέση". Τον Μάρτιο 2011, ήταν μια από τους έξι υποψήφιους που διαγωνίστηκαν για να εκπροσωπήσουν την Ελλάδα στον Διαγωνισμό Τραγουδιού της Eurovision 2011 με το τραγούδι "The Time is Now".

Η Τρύφωνος συμμετείχε και στον εθνικό τελικό της Κύπρου για τον Διαγωνισμό Τραγουδιού της Eurovision 2006 με το τραγούδι "After You" ενώ επιχείρησε να συμμετάσχει και στον διαγωνισμό τραγουδιού της Ελλάδας "The X Factor" αλλά δεν κατάφερε να προκριθεί στην επόμενη φάση.

*
Βιολέτα Μπάριος ντε Τσαμόρο

Η Βιολέτα Μπάριος ντε Τσαμόρο (18 Οκτωβρίου 1929 - ) είναι πολιτικός και πρώην πρόεδρος της Νικαράγουας. Υπηρέτησε σαν πρόεδρος την περίοδο 1990, με 1997 και ήταν η πρώτη γυναίκα (και μέχρι σήμερα η μοναδική) που κατέλαβε το αξίωμα αυτό. Εξελέγη έπειτα αφού νίκησε τον κύριο αντίπαλό της, Ντανιέλ Ορτέγκα, στις εκλογές του 1990.
Σοφία Πατσαλίδη

Η Σοφία Πατσαλίδη (16 Δεκεμβρίου 2000) είναι Ελληνοκύπρια τραγουδίστρια. Παράτησε το σχολείο σε ηλικία 16 ετών για να κηνυγήσει το όνειρό της στην μουσική. Σήμερα είναι στο δεύτερο έτος των σπουδών της στο Κολλέγιο του Λιντς, στην Σχολή Μουσικών Σπουδών, στο Ηνωμένο Βασίλειο. Στις 16 Δεκεμβρίου 2018, κυκλοφόρησε τον πρώτο δίσκο της με τίτλο "Everything I Ever Wanted", την ημέρα των 18ων γενέθλιών της. Ο δίσκος αυτός είναι διαθέσιμος σε όλες τις ψηφιακές πλατφόρμες, συμπεριλαμβανομένου του Spotify και του Apple Music. 

Λίγα χρόνια νωρίτερα, είχε εκπροσωπήσει την Κύπρο στον Παιδικό Διαγωνισμό Τραγουδιού της Eurovision 2014 με το τραγούδι "Η πιο όμορφη μέρα".

* Adams, William Lee (19 Νοεμβρίου 2014). Sofia Patsalides after #JESC2014 final : I had the time of my life. "wiwibloggs". Malta.
Καμράν Αζίζ

Η Καμράν Αζίζ (1922 - 7 Μαρτίου 2017) ήταν Κύπρια μουσικός και φαρμακοποιός. Ήταν η πρώτη γυναίκα συνθέτης και η πρώτη γυναίκα φαρμακοποιός στην τουρκοκυπριακή κοινωνία. Συνείσφερε σημαντικά στην τουρκοκυπριακή λαϊκή μουσική στο βαθμό που αυτό το είδος ξεκίνησε και εξελίχθηκε στην σημερινή μορφή και υπό την σημερινή έννοια. Επίσης ήταν μια από τις πρώτες γυναίκες μουσικούς που έπαιξαν σε δημόσιο χώρο και πρωτοστάτησε στην διδασκαλία της δυτικής μουσικής μέσω του παιχνιδιού μαζί με την συνάδελφό της Ζαλέ Ντερβίς.
Αλταϊρ Χαράμπο

Η Αλταϊρ Χαράμπο ("Altaír Jarabo", γεννημένη ως Αλταϊρ Χαράμπο Γκαρσία "Altaír Jarabo García", 7 Αυγούστου 1986 -) είναι Μεξικανή ηθοποιός και fashion model.
Άννα Φοιτίδου

Η Άννα Φοιτίδου (22 Απριλίου 1977) είναι Κύπρια αθλήτρια του ακοντίου. Έκανε τόσο εθνικό όσο και ατομικό ρεκόρ στο Grand Prix του IAAF στην Θεσσαλονίκη όταν έριξε το ακόντιο στα 4,3 μέτρα.

Η Φοιτίδου έκανε την πρώτη επίσημη εμφάνισή της στους Θερινούς Ολυμπιακούς Αγώνες 2004 στην Αθήνα, όπου κατέλαβε την 24η θέση στους προκριματικούς γύρους, ξεπερνώντας τα 4,15 μέτρα.

Στους Αγώνες Κοινοπολιτείας του 2006 στην Μελβούρνη της Αυστραλίας, η Φοιτίδου πέτυχε το καλύτερο αποτέλεσμα της καριέρας της όταν τερμάτισε δέκατη στον τελικό των γυναικών, με ύψος 4,15 μέτρα.

Στους Θερινούς Ολυμπιακούς Αγώνες 2008 στο Πεκίνο, η Φοιτίδου ξεπέρασε με επιτυχία τα 4 μέτρα με την τρίτη προσπάθεια. Δυστυχώς δεν κατάφερε να προκριθεί στον τελικό καθώς στο σύνολο των προσπαθειών της κατέλαβε την 34η θέση στους προκριματικούς γύρους.

*NBC Olympics Profile
Ναταλία Ευαγγελίδου

Η Ναταλία Ευαγγελίδου (10 Μαρτίου 1991) είναι Κύπρια δρομέας που διαγωνιζόταν αρχικά στα 800 μέτρα. Εκπροσώπησε την Κύπρο στους Αγώνες Κοινοπολιτείας 2014 χωρίς να προκριθεί στους τελικούς. Κέρδισε πολλά μετάλια στους Αγώνες των Μικρών Κρατών της Ευρώπης.
Νεκταρία Παναγή

Η Νεκταρία Παναγή (Λάρνακα 20 Μαρτίου 1990-) είναι Κύπρια αθλήτρια στο άλμα εις μήκος. Το ατομικό ρεκόρ της είναι 6.72m, το οποίο κατακτήθηκε στο Άργος Ορεστικό στις 7 Ιουλίου 2018. Είναι γνωστή για το χρυσό μετάλλιο στους Μεσογειακούς Αγώνες 2013, το ασημένιο μετάλλιο στην Θερινή Πανεπιστημιάδα το 2017, την πρόκριση στον τελικό του Ευρωπαϊκού Πρωταθλήματος 2018 και για την συμμετοχή της στα Παγκόσμια Πρωταθλήματα 2017 και 2019.

*
Ελεάννα Χριστινάκη

Η Ελεάννα Χριστινάκη (16 Δεκεμβρίου 1996) είναι Ελληνοκύπρια αθλήτρια του μπάσκετ. Επιλέχθηκε να στελεχώσει την εθνική ομάδα μπάσκετ των γυναικών σε ηλικία 17 ετών και από τότε, έχει εκπροσωπήσει την χώρα της σε 38 διοργανώσεις. Είναι το δεύτερο νεότερο μέλος που επιλέχθηκε να μπει σε εθνική ομάδα γυναικών. Είναι επίσης αξιοσημείωτο να αναφερθεί ότι ηγήθηκε της εθνικής ομάδας κάτω των 20 ετών.

*
Έλενα Παναρίτη

δεξιά|μικρογραφία| Έλενα Παναρίτη (2008)
H Έλενα Παναρίτη (γεννημένη το 1968) είναι Ελληνίδα οικονομολόγος και πρώην μέλος του Ελληνικού Κοινοβουλίου.
Νινέλ Κόντε

Η Νινέλ Κόντε ("Ninel Conde", γεννημένη ως Νινέλ Ερρέρα Κόντε "Ninel Herrera Conde", 29 Σεπτεμβρίου 1976 -) είναι Μεξικανή τραγουδίστρια, ηθοποιός και μοντέλο.
Άρτεμις Αλεξιάδου

Η Άρτεμις Αλεξιάδου (γεν. 13 Φεβρουαρίου 1969 στο Βόλο) είναι Ελληνίδα γλωσσολόγος που δραστηριοποιείται στην έρευνα του συντακτικού, η οποία ζει στην Γερμανία. Σήμερα είναι καθηγήτρια αγγλικής γλωσσολογίας στο Πανεπιστήμιο Χούμπολτ του Βερολίνου.
Ρομπέρ-Ζωρζ Νιβέλ

Ο Ρομπέρ-Ζωρζ Νιβέλ ("Robert Georges Nivelle" ; 15 Οκτωβρίου 1856 - 22 Μαρτίου 1924) ήταν Γάλλος αξιωματικός του πυροβολικού που υπηρέτησε στην Εξέγερση των Μποξέρ και στον Α' Παγκόσμιο Πόλεμο. Ο Νιβέλ ήταν ένας ιδιαίτερα ικανός διοικητής του πυροβολικού και αρκετά οργανωτικός στο πεδίο της μάχης. Τον Μάιο 1916 διαδέχθηκε τον Φιλίπ Πεταίν στην διοίκηση του γαλλικού δεύτερου στρατού στην Μάχη του Βερντέν, όπου ηγήθηκε των αντεπιθέσεων οι οποίες ανέτρεψαν τις γερμανικές δυνάμεις στα τέλη 1916. Κατά την διάρκεια αυτών των ενεργειών, ο ίδιος και ο στρατηγός Charles Mangin κατηγορήθηκαν για την απώλεια χιλιάδων ζωών. Έδωσε το όνομά του στην Επίθεση Νιβέλ.

Μετά τις επιτυχίες στο Βερντέν, ο Νιβέλ έγινε αρχηγός του γαλλικού στρατού στο Δυτικό Μέτωπο τον Δεκέμβριο 1916, κυρίως χάρη στην πειστικότητά του απέναντι σε Γάλλους και Βρετανούς πολιτικούς ηγέτες, βοηθούμενος και από την ευχέρεια με την οποία μιλούσε την αγγλική γλώσσα. Ήταν υπεύθυνος για την επίθεση στο Chemin des Dames, η οποία προκάλεσε σκεπτικισμό και ανησυχία ήδη από τα στάδια του προγραμματισμού της. Όταν αυτή η δαπανηρή επίθεση απέτυχε να αποδώσει καρπούς στο Δυτικό Μέτωπο, έγινε μια ανταρσία, η οποία επηρέασε τον μισό γαλλικό στρατό, ο οποίος δεν πραγματοποίησε καμιά άλλη σημαντική επίθεση κατά τους επόμενους μήνες. Ο Νίβελ αντικαταστάθηκε από τον Φιλίπ Πεταίν τον Μάιο 1917.
Κέιτ Μίλετ

Η Κέιτ Μίλετ (αγγλικά: "Katherine Murray Millett") γεννήθηκε στις 14 Σεπτεμβρίου του 1934 στη Μινεσότα της Αμερικής, και πέθανε στις 6 Σεπτεμβρίου του 2007 στο Παρίσι της Γαλλίας. Ήταν Αμερικανίδα φεμινίστρια, συγγραφέας, καλλιτέχνιδα και ακτιβίστρια. Μια προσωπικότητα προς μίμηση όσον αφορά το γυνεκείο κίνημα. Το πρώτο της βιβλίο, Σεξουαλική Πολιτική (sexual politics), αναφέρεται στη δύναμη του γένους και της σεξουαλικότητας στις σχέσεις.

Η Μίλετ πήρε το πρώτο της πτυχίο το 1956 από το πανεπιστήμιο της Μινεσότας. Μετά από δύο χρόνια πήρε το μεταπτυχιακό της με μεγάλη διάκριση από το πανεπιστήμιο της Οξφόρδης. Αφού δίδαξε αγγλικά στο πανεπιστήμιο της Βόρειας Καρολίνας μετακόμισε στην Νέα Υόρκη για να κάνει την καριέρα της ως καλλιτέχνιδα. Το 1961 μετακόμισε στο Τόκιο όπου δίδαξε αγγλικά και σπούδασε γλυπτική. Το 1965 γύρισε στην Νέα Υόρκη να διδάξει αγγλικά και φιλοσοφία, ενω ήταν παντρεμένη με έναν Γιαπωνέζο γλύπτη (χώρισαν το 1985). Το 1970 πήρε το διδακτορικό της απο το Πανεπιστήμιο της Κολούμπια. Η διατριβή της, ένα έργο που συνδυάζει την λογοτεχνία με την κοινωνιολογία και την ανθρωπολογία, δημοσιεύτηκε την ίδια χρονιά με την Σεξουαλική Πολιτική. Το βιβλίο της που ορίζει τους στόχους του φεμινιστικού κινήματος έγινε μεγάλη επιτυχία που έκανε την Μίλετ γνωστή. Το τελευταίο της βιβλίο δημοσιεύτηκε το 2001 με το όνομα η μητέρα Μίλετ.
Κίμπερλι Ντος Ράμος

H Κίμπερλι Ντος Ράμος ("Kimberly Dos Ramos", γεννημένη ως Κίμπερλι Ντος Ράμος ντε Σόουσα "Kimberly Dos Ramos De Sousa", 15 Απριλίου 1992 -) είναι Βενεζουελανή ηθοποιός, μοντέλο, χορεύτρια, show animator και τραγουδίστρια.
Ματάλα

Η Ματάλα () είναι πόλη και δήμος στην επαρχία Ουίλα της Ανγκόλας. Ο δήμος είχε πληθυσμό 262.763 κατοίκων το 2014.

Η Ματάλα βρίσκεται κατά μήκος του ποταμού Κουνένε σε υψόμετρο περίπου 1.300 μέτρων πάνω από την επιφάνεια της θάλασσας. Ο υδατοφράκτης Ματάλα βρίσκεται σε αυτό το σημείο κατά μήκος του ποταμού.
Βράχινα γλυπτά του Νταζού

Τα Βράχινα γλυπτά του Νταζού (κινέζικα: 大足石刻, πινγίν: Dàzú Shíkè) είναι μια σειρά από κινέζικα θρησκευτικά αγάλματα και γλυπτά που βρίσκονται στην επαρχία Νταζού στην Κίνα. Τα γλυπτά χρονολογούνται από τον 7ο αιώνα μ.Χ., αναπαριστούν και επηρεάζονται από τις βουδιστικές, κομφουκιανές και ταοϊστικές πεποιθήσεις. Μερικά από αυτά τα γλυπτά είναι λαξευμένα στα σπήλαια, με το συνηθισμένο κινεζικό-βουδιστικό ύφος, όμως πολλά άλλα είναι ανάγλυφα ή λαξευμένα στα βράχια.

*Η κινεζική βουδιστική και νταοϊστική γλυπτική τέχνη στο Μητροπολιτικό Μουσείο Τέχνης, ένας κατάλογος συλλογών από τις Βιβλιοθήκες του Μητροπολιτικού Μουσείου Τέχνης (πλήρως διαθέσιμο διαδικτυακά ως PDF), με πληροφορίες για τα βράχινα γλυπτά του Νταζού.
Μπέρτα του Μιλάνου

Η Μπέρτα του Μιλάνου ή του Λούνι, γερμ. Bertha von Milan ή von Luni (π. 997 - π. 1040), από τον Οίκο των Ομπερτένγκι/Γουέλφων ήταν κόρη του μαργράβου του Μιλάνου και με τον γάμο της έγινε κόμισσα του Τορίνο και μαρκησία της Σούζα. Έγινε επίτροπος για την κόρη της Αδελαΐδα της Σούζα το 1033.
Νίκη-Κατερίνα Σιδηροπούλου

Η Νίκη-Κατερίνα Σιδηροπούλου (γεννημένη στις 11 Απριλίου 1974 στην Βουδαπέστη) είναι Ελληνίδα ξιφομάχος. Αγωνίστηκε στα γυναικεία αγωνίσματα της ξιφομαχίας επέ στους Ολυμπιακούς Αγώνες 1996 και 2004.
Σίλβια Πασκέλ

Η Σίλβια Πασκέλ ("Sylvia Pasquel", γεννημένη ως Σίλβια Ελισαμπέτ Μπανκέλς Πινάλ "Sylvia Elizabeth Banquells Pinal", 13 Οκτωβρίου 1949 -) είναι Μεξικανή ηθοποιός.
Ιωάννης Καλημέρης

Ο Ιωάννης Καλημέρης ήταν Έλληνας αγωνιστής και πολιτικός του 1821.

Ο Καλημέρης ήταν καπετάνιος και πλοιοκτήτης από τα Ψαρά, κατά την διάρκεια του απελευθερωτικού αγώνα ήταν πρόκριτος της νήσου. Ήταν γιος του Αναγνώστη Καλημέρη κι αδελφός του Δημητρίου, συγγενής του Νικολή Αποστόλη του οποίου το πραγματικό επώνυμο ήταν Καλημέρης.

Το 1823 από την Β΄ Εθνοσυνέλευση Άστρους εκλέχτηκε μέλος του Εκτελεστικού του 1823, της δεύτερης ελληνικής κυβέρνησης, όπου διορίσθηκε υπουργός των ναυτικών μαζί με τους Ιωάννη Λαζάρου και Γεώργιο Κιβωτό.
Σταυρούλα Κωνσταντίνου

Η Σταυρούλα Κωνσταντίνου (1975) είναι Κύπρια πανεπιστημιακός με ειδίκευση στην βυζαντινή λογοτεχνία.

Γεννήθηκε στην Φρουρά Δεκέλεια, στην περιοχή των βάσεων Ακρωτηρίου και Δεκέλειας το 1975. Σπούδασε βυζαντινή και σύγχρονη ελληνική λογοτεχνία στο Πανεπιστήμιο της Κύπρου (1992-1996), στο Ελεύθερο Πανεπιστήμιο του Βερολίνου (1997-1999) και στο Πανεπιστήμιο του Κέμπριτζ (1999-2004). Επέστρεψε στο Ελεύθερο Πανεπιστήμιο Βερολίνου όπου την τριετία 2000-2003 εκπόνησε την διδακτορική διατριβή της με θέμα την βυζαντινή λογοτεχνία.

Η Κωνσταντίνου διδάσκει βυζαντινή φιλολογία στο Πανεπιστήμιο της Κύπρου από το 2004. Το 2010-11 εργάστηκε στο Ελεύθερο Πανεπιστήμιο του Βερολίνου ως συνεργάτης μέσω ενός προγράμματος του οργανισμού Αλεξάντερ φον Χούμπολτ. Τα ερευνητικά ενδιαφέροντά της περιλαμβάνουν την αγιογραφία, τα βυζαντινά λογοτεχνικά είδη, την ποίηση και τον φεμινισμό και έχει δημοσιεύσει 20 άρθρα. Έχει εκδώσει δυο βιβλία: "Female corporeal performances : reading the body in Byzantine passions and lives of holy women" (2005) και "Court ceremonies and rituals of power in Byzantium and the medieval Mediterranean : comparative perspectives" (2013). Η Κωνσταντίνου είναι μέλος του Ευρωπαϊκού Πολιτιστικού Κοινοβουλίου.

* Court ceremonies and rituals of power in Byzantium and the medieval Mediterranean : comparative perspectives "worldcat.org"
Ερίκ Ζεμούρ

Ο Ερίκ Ζεμούρ (Éric Justin Léon Zemmour, γεν. 31 Αυγούστου 1958) είναι Γάλλος δοκιμιογράφος, πολιτικός δημοσιογράφος και συγγραφέας. Είναι πολύ γνωστός στη Γαλλία για τις αντιφιλελεύθερες και κατά της μετανάστευσης θέσεις του, καθώς και για τις πολυάριθμες αντιπαραθέσεις στις οποίες έχει εμπλακεί. Με τη δημοσίευσή του "Η Γαλλική Αυτοκτονία" (Γαλλικά: "Le Suicide français" ) το 2014, βιβλίο για το οποίο του απονεμήθηκε το βραβείο Combourg-Chateaubriand το επόμενο έτος, κέρδισε δημοτικότητα εκτός της Γαλλίας. Έλαβε επίσης το Prix Richelieu το 2011 για όλη την καριέρα του ως δημοσιογράφος.

Γεννήθηκε στο Montreuil, σπούδασε στο Science Po και προσλήφθηκε από τον "Le Quotidien de Paris" το 1986. Αργότερα ήταν δημοσιογράφος για το "Le Figaro" από το 1996 έως το 2009 και έκτοτε είχε μια στήλη στο "περιοδικό Le Figaro" . Ο Ζεμούρ έχει εμφανιστεί σε τηλεοπτικές εκπομπές όπως το "On n'est pas couché" στη Γαλλία 2 (2006-2011), "Ça se dispute" στο I-Télé (2003-2014) και το "Face à l'Info" στο CNews (από το 2019) . Εμφανίστηκε επίσης στο "Zemmour et Naulleau" από το 2011, μια εβδομαδιαία βραδινή. Εργάστηκε για το RTL από το 2010 έως το 2019, φιλοξενώντας πρώτα το ραδιοφωνικό σόου "Z comme Zemmour" και αργότερα συμμετείχε στην πρωινή εκπομπή του Yves Calvi ως αναλυτής.
Δεύτερη Μάχη του Υπρ

Κατά την διάρκεια του Α' Παγκοσμίου Πολέμου, η Δεύτερη Μάχη του Υπρ διεξήχθη από τις 22 Απριλίου έως τις 25 Μαΐου 1915 προκειμένου να αποφασιστεί ποιος θα ασκεί έλεγχο στην στρατηγικής σημασίας φλαμανδική πόλη Υπρ στο δυτικό Βέλγιο. Η πρώτη μάχη του Υπρ είχε διεξαχθεί το προηγούμενο φθινόπωρο. Στην δεύτερη μάχη του Υπρ, η Γερμανία χρησιμοποίησε για πρώτη φορά μαζικά αέριο δηλητήριο εναντίον του Δυτικού Μετώπου. Ήταν επίσης η πρώτη φορά που μια πρώην αποικιακή δύναμη (Καναδάς) νίκησε μια ευρωπαϊκή δύναμη (Γερμανική Αυτοκρατορία) στην Ευρώπη, στην Μάχη του Αγίου Ιουλιανού.

* Legion Magazine Online
Μάχη της Λιέγης

Η Μάχη της Λιέγης (αγγλικά : Battle of Liège ; γαλλικά : Bataille de Liège) ήταν η πρώτη εμπλοκή της Γερμανίας στον πόλεμο με την εισβολή των στρατευμάτων της στο Βέλγιο και η πρώτη μάχη του Α' Παγκοσμίου Πολέμου. Η επίθεση στην Λιέγη, μια πόλη που προστατεύεται από οχυρώσεις, δηλ. ένα οχυρό φρούριο που χτίστηκε από τα τέλη του 1880 έως τις αρχές του 1890, ξεκίνησε στις 5 Αυγούστου 1914 και διήρκεσε μέχρι τις 16 Αυγούστου 1914, όταν παραδόθηκε και το τελευταίο φρούριο. Η πολιορκία της Λιέγης μπορεί να καθυστέρησε την γερμανική εισβολή στην Γαλλία κατά 4-5 μέρες. Οι σιδηρόδρομοι στην κοιλάδα του ποταμού Meuse, τους οποίους χρειάζονταν τα γερμανικά στρατεύματα στο ανατολικό Βέλγιο, έκλεισαν κατά την διάρκεια της πολιορκίας και τα γερμανικά στρατεύματα εμφανίστηκαν αποδυναμωμένα έως τις 20 Αυγούστου στην συμβολή των ποταμών Sambre και Meuse.

* Sambre–Marne–Yser (French)
Λισσέτ Μορέλος

Η Λισσέτ Μορέλος ("Lisette Morelos", γεννημένη ως Λισσέτ Γκαρσία Μορέλος-Σαραγόσα "Lisette Garcia Morelos-Zaragoza", 21 Μαΐου 1978 -) είναι Μεξικανή ηθοποιός, τραγουδίστρια και μοντέλο.
Πρώτη γαλλική αποικιακή αυτοκρατορία

Πρώτη γαλλική αποικιακή αυτοκρατορία είναι οι αποικιακές κατακτήσεις της Γαλλίας από το 1534 έως το 1815. Είναι η πρώτη από τις δύο περιόδους της Γαλλικής αποικιακής αυτοκρατορίας και η εξέλιξή της περιλαμβάνει:

* τις εξερευνήσεις και προσπάθειες αποίκησης του 16ου αιώνα.
* το απόγειο προς τα τέλη του 17ου και στις αρχές του 18ου αιώνα, όταν τα εδάφη κάλυπταν τον Καναδά και την Λουιζιάνα στην Αμερική, αρκετά νησιά στις Αντίλλες, περιοχές στην Αφρική, την Ινδία και διάσπαρτα νησιά στον Ινδικό ωκεανό.

* την σχεδόν ολοκληρωτική κατάρρευση από το 1763 έως το 1815.
Μαίρη Κάρτραιτ

H Ντέιμ Μαίρη Λούσι Κάρτραιτ "(Dame Mary Lucy Cartwright) ("17 Δεκεμβρίου 1900 - 3 Απριλίου 1998) ήταν Βρετανίδα μαθηματικός . Ήταν μια από τις πρωτεργάτριες σε αυτό που αργότερα θα γινόταν γνωστό ως θεωρία χάους. Μαζί με τον Τζόν Έντερσον Λίτλγουντ, η Κάτραιτ βρήκε πολλές λύσεις σε ένα πρόβλημα που αργότερα θα μπορούσε να θεωρηθεί ως παράδειγμα του φαινομένου της πεταλούδας.
μικρογραφία| Η Mary Cartwright (ακροδεξιά) στο Διεθνές Συνέδριο Μαθηματικών το 1932.
Η Μαίρη Κάρτραιτ γεννήθηκε στις 17 Δεκεμβρίου του 1900, στο Άινχο, στο Νόρθχαμπτονσαιρ, όπου ο πατέρας της, Γουίλιαμ Ντίγκμπι, ήταν βικάριος . Μέσω της γιαγιάς της Jane Holbech, κατάγεται από τον ποιητή Τζόν Ντόνε και τον Γουίλιαμ Μόμπσον, Vicar of Eyam. Είχε τέσσερα αδέλφια, δύο μεγαλύτερα και δύο μικρότερα: τον Τζόν (γεννημένος το 1896), τον Νάιτζελ (γεννημένος το 1898), την Τζέιν (γεννημένη το 1905) και τον Γουίλιαμ (γεννημένος το 1907). Η πρώιμη εκπαίδευσή της ήταν στο Λύκειο του Λιάμινγκτον (1912-1915) και στη συνέχεια στο Gravely Manor School στο Boscombe (1915-1916) πριν από την ολοκλήρωση στο σχολείο Γκόντολφιν στο Salisbury (1916-1919). 

Η Κάρτραιτ σπούδασε μαθηματικά στο Κολλέγιο Σέιντ Χιούζ της Οξφόρδης, από όπου αποφοίτησε το 1923 με πτυχίο πρώτης τάξης. Ήταν η πρώτη γυναίκα που πέτυχε τις τελικές διαλέξεις και έλαβε πρωτιά. Δίδαξε εν συντομία στο Alice Ottley School στο Γούστερ και στη σχολή Wycombe Abbey στο Μπακιχάμσαιρ πριν επιστρέψει στην Οξφόρδη το 1928, με σκοπό να μελετήσει για το Διδακτορικό της στη Φιλοσοφία. H Κάρτραιτ εποπτεύθηκε από την Γκόντφρεϊ Χάρολντ Χάρντι στις διδακτορικές της σπουδές. Κατά τη διάρκεια του ακαδημαϊκού έτους 1928–1929 η Χάρντι βρισκόταν στο Πρίνστον, οπότε τα καθήκοντα εποπτείας της ανέλαβε ο Έντουαρντ Τσαρλς Τίτσμαρς . Η διατριβή της Κάρτραιτ, με το όνομα "The Zeros of Integral Functions of Special Types", εξετάστηκε από τον Τζόν Έντερσον Λίτλγουντ, τον οποίο γνώρισε για πρώτη φορά ως εξωτερικό εξεταστή στην προφορική της εξέταση για το 1930 D.Phil 

Το 1930, η Cartwright απονεμήθηκε το Yarrow Research Fellowship και πήγε στο Κολλέγιο Γκίρντον του Κέιμπριτζ για να συνεχίσει να ασχολείται με το θέμα της διδακτορικής της διατριβής. Παρακολουθώντας τις διαλέξεις του Λίτλγουντ, έλυσε ένα από τα ανοιχτά προβλήματα που έθεσε. Το μαθηματικό της θεώρημα, γνωστό τώρα ως Θεώρημα Cartwright, δίνει μια εκτίμηση για το μέγιστο συντελεστή μιας αναλυτικής συνάρτησης που παίρνει την ίδια τιμή όχι περισσότερο από το "p" φορές στον δίσκο της μονάδας. Για να αποδείξει το θεώρημα χρησιμοποίησε μια νέα προσέγγιση, εφαρμόζοντας μια τεχνική που εισήγαγε η Λάρς Άλφορς για τη αντιστοίχιση .
Ιστορικά Μνημεία της Αρχαίας Νάρα

Τα Ιστορικά Μνημεία της Αρχαίας Νάρα, που είναι εγγεγραμμένα στην λίστα με τα Μνημεία Παγκόσμιας Κληρονομιάς της UNESCO, περιλαμβάνουν οκτώ τοποθεσίες στην πρώην πρωτεύουσα Νάρα, στην επαρχία Νάρα της Ιαπωνίας. Τα πέντε είναι βουδιστικοί ναοί, το ένα είναι ιερός ναός, το ένα είναι παλάτι και το ένα είναι παρθένο δάσος. Οι τοποθεσίες αυτές περιλαμβάνουν 26 ακίνητα που έχουν καθοριστεί ως εθνικοί θησαυροί από την ιαπωνική κυβέρνηση αλλά και επιπλέον 53 κτίρια που χαρακτηρίζονται ως πολιτιστικά τοπία υψίστης σημασίας. Όλα τα μνημεία έχουν χαρακτηριστεί ως ιστορικές τοποθεσίες. Το παλάτι χαρακτηρίστηκε ειδικός ιστορικός χώρος και το παρθένο δάσος ως ειδικό ιστορικό μνημείο. Οι δυο βουδιστικοί ναοί και το παρθένο δάσος βρίσκονται στο εσωτερικό ενός πάρκου, που χαρακτηρίζεται ως μέρος ιδιαίτερης φυσικής ομορφιάς από τα Υπουργεία Παιδείας, Πολιτισμού, Αθλητισμού, Επιστημών και Τεχνολογίας της Ιαπωνίας. Η UNESCO εισήγαγε αυτά τα μνημεία στην λίστα με τα Μνημεία Παγκόσμιας Κληρονομιάς το 1998.
Γραμμή Χίντενμπουργκ

Η Γραμμή Χίντενμπουργκ (γερμανικά : Siegfriedstellung, Siegfried Position) ήταν γερμανική αμυντική θέση που κατασκευάστηκε τον χειμώνα 1916-17 στο Δυτικό Μέτωπο, κατά τον Α΄ Παγκόσμιο Πόλεμο. Η γραμμή ξεκινούσε από το Αρράς μέχρι το Λαφώ (Laffaux), κοντά στον ποταμό Αιν. Το 1916, η μάχη του Βερντέν και η μάχη του Σομ άφησαν τα γερμανικά στρατεύματα εξαντλημένα, ενώ στο Ανατολικό Μέτωπο, η επίθεση του Μπρούσιλοβ προκάλεσε τεράστιες απώλειες στα αυστροουγγρικά στρατεύματα και οδήγησε τους Γερμανούς να επεκταθούν εδαφικά. Η κήρυξη του πολέμου από τη Ρουμανία άσκησε επιπλέον πίεση στα γερμανικά στρατεύματα και στην πολεμική οικονομία.

Η γραμμή Χίντενμπουργκ στόχευε να αντικαταστήσει την αρχική γραμμή ως προφύλαξη για να μην επαναληφθεί η μάχη του Σομ το 1917. Με το να απωλέσουν τα εδάφη που είχαν κερδίσει, οι Γερμανοί θα μπορούσαν να αναβάλλουν μια επίθεση την άνοιξη 1917. Το γερμανικό πεζικό σώμα θα μπορούσε να λειτουργήσει με ένα μικρότερο αριθμητικά μέτωπο, λιγότερα στρατεύματα, μια άμυνα αντίστροφης κλίσης, μια εις βάθος άμυνα και ένα καμουφλάζ. Συνεπώς, ο πόλεμος με την χρήση υποβρυχίων και οι βομβαρδισμοί σε στρατηγικής σημασίας εδάφη θα αποδυνάμωναν τους Αγγλογάλλους καθώς τα γερμανικά στρατεύματα στην δύση θα ανέκαμπταν. Στις 25 Ιανουαρίου 1917, οι Γερμανοί είχαν 133 μεραρχίες στο Δυτικό Μέτωπο αλλά αυτό δεν επαρκούσε για να επιχειρηθεί μια επίθεση.

Μεγαλύτερη παραγωγή εκρηκτικών, πυρομαχικών και όπλων από την γερμανική βιομηχανία επιχειρήθηκε μέσω του προγράμματος Χίντενμπουργκ τον Αύγουστο 1916. Όμως, η παραγωγή δεν αυξήθηκε επαρκώς κατά την διάρκεια του χειμώνα καθώς μόλις το 60% του προγράμματος εκπληρώθηκε μέχρι το καλοκαίρι 1917. Η γερμανική Friedensangebot (Πρωτοβουλία για την Ειρήνη) του Δεκεμβρίου 1916 απορρίφθηκε από την Αντάντ και ο εν λόγω νόμος περί βοηθητικής υπηρεσίας, που είχε σκοπό να κινητοποιήσει περαιτέρω την πολιτική οικονομία, απέτυχε να παράσχει την αναμενόμενη πρόσθετη εργασία για την παραγωγή του πολέμου.

Η υποχώρηση στην γραμμή Χίντενμπουργκ πραγματοποιήθηκε από τον Φεβρουάριο έως τον Μάρτιο 1917. Οι ειδήσεις για τις κατεδαφίσεις κτιρίων και την θλιβερή κατάσταση των Γάλλων πολιτών που άφησαν πίσω τους οι Γερμανοί αποτέλεσαν σοβαρά πλήγματα για το κύρος της Γερμανίας στις ουδέτερες χώρες.

* local history of Hindenburg Line in Arras sector, Hindenburg Line Museum
Τούλα Λημναίου

Η Τούλα Λημναίου (γεννημένη το 1963 στην Αθήνα) είναι Ελληνίδα χορογράφος, ερμηνεύτρια και μαζί με τον συνθέτη Ralf R. Ollertz, καλλιτεχνική διευθύντρια του cie. toula limnaios, μία εταιρία χορού με έδρα το Halle Tanzbuehne στο Βερολίνο.
Άνα Μάρτιν

Η Άνα Μάρτιν ("Ana Martín", γεννημένη ως Άνα Μπεατρίς Μαρτίνες Σολορσάνο "Ana Beatriz Martínez Solórzano", 14 Μαΐου 1945 -) είναι Μεξικανή ηθοποιός, τραγουδίστρια, παραγωγός και πρώην μοντέλο.
Κορίνα Μεντζελοπούλου

μικρογραφία| Το κτήμα Σατό Μαργκό που ανήκει στην Κορίνα Μεντζελοπούλου
Η Κορίνα Μεντζελοπούλου-Petit (γεννήθηκε στις 6 Ιουλίου 1953) είναι Γαλλοελληνίδα επιχειρηματίας που κατέχει και διαχειρίζεται το περίφημο κτήμα κρασιού του Μπορντό, το Σατό Μαργκό. Τα κρασιά της έχουν κερδίσει συχνά το του Μπορντό Κρασί της Χρονιάς. Έχει αναφερθεί ως μία από τις κορυφαίες γυναίκες στη βιομηχανία κρασιού.
Γεωργία Σπυροπούλου

Η Γεωργία Σπυροπούλου (1965) είναι Ελληνίδα συνθέτης με σπουδές στο πιάνο, την αρμονία και την μελωδία. Παράλληλα σπούδασε τζαζ και εργάστηκε ως πιανίστρια και διαχειρίστρια της ελληνικής παραδοσιακής προφορικής μουσικής επί δέκα χρόνια.

Από το 1996 ζει στο Παρίσι όπου σπούδασε μουσική σύνθεση, ηλεκτροακουστική και ηλεκτρονική μουσική με τον Philippe Leroux, μουσική ανάλυση με τον Michael Levinas, σύνθεση με τον Jacques Charpentier. Συνεργάστηκε επίσης με τους Georges Crumb και τον Günter Kahowez στην Γαλλία, την Αυστρία και την Ελλάδα. Σπούδασε Τέχνες και Γλώσσες στην Σχολή για τις Προχωρημένες Σπουδές των Κοινωνικών Επιστημών.
Μαρίνα Μακροπούλου

H Μαρίνα Μακροπούλου ("αγγλ." Marina Makropoulou), γεννημένη ως Marina Pogorevici στη Ρουμανία (3 Δεκεμβρίου 1960), είναι Ελληνίδα σκακίστρια με σημαντικές εγχώριες και διεθνείς επιτυχίες.

Αγωνίστηκε αρχικά με τα εθνικά χρώματα της Ρουμανίας και μετέπειτα, από το 1990, με τα χρώματα της Ελλάδας. Διατηρεί τον υψηλό τίτλο της "Grandmaster" από το 1982, έχοντας επιτύχει σκακιστικές διακρίσεις. Η κορυφαία βαθμολογία (κατά ELO) ήταν οι 2330 πόντοι, το 1994. Σήμερα έχει βαθμολογία 2186.

Υπήρξε πρωταθλήτρια Ρουμανίας το 1984. Στην Ελλάδα κατόρθωσε να αναδειχθεί πρωταθλήτρια Ελλάδας 8 φορές κατά τα έτη 1990, 1994, 1996, 1998, 1999, 2004, 2007, και 2011, επιτυχία που αποτελεί άπιαστη επίδοση έως και σήμερα. Το 1982, κέρδισε 2 μετάλλια στην παγκόσμια Ολυμπιάδα Σκακιού (25th Chess Olympiad), ένα αργυρό μετάλλιο στο ομαδικό σκάκι, και ένα χάλκινο μετάλλιο στο ατομικό. 

Την ίδια χρονιά, κατέκτησε και την υψηλότερη θέση (18η) από τη Διεθνή Ομοσπονδία FIDE, στις γυναίκες, σε παγκόσμια κλίμακα.
Σαμπίνε Μουσιέρ

Η Σαμπίνε Μουσιέρ ("Sabine Moussier", γεννημένη ως Ντιάνα Σαμπίνε Μουσιέρ "Diana Sabine Moussier", 12 Ιουλίου 1968 -) είναι Γερμανο-Μεξικανή ηθοποιός.
Κατερίνα Χαρβάτη

Η Κατερίνα Χαρβάτη (1970) είναι Ελληνίδα παλαιοανθρωπολόγος με ειδίκευση στην πρώιμη εξέλιξη του ανθρώπου. Ειδικεύεται επίσης στις τρισδιάστατες γεωμετρικές και εικονικές μεθόδους της ανθρωπολογίας και της παλαιοανθρωπολογίας. Από το 2009 είναι καθηγήτρια και διευθύντρια παλαιοανθρωπολογίας στο Πανεπιστήμιο του Τύμπινγκεν της Γερμανίας.
Αθηνά Χριστοφοράκη

Η Αθηνά Χριστοφοράκη (γεννημένη στις 6 Νοεμβρίου 1980) είναι Έλληνας παίκτρια της καλαθοσφαίρισης. Η Χριστοφοράκη αγωνίστηκε για την ελληνική εθνική ομάδα γυναικείας καλαθοσφαίρισηςτηκε στους Ολυμπιακούς Αγώνες του 2004.
Φαμπιόλα Γουαχάρδο

Η Φαμπιόλα Γουαχάρδο ("Fabiola Guajardo", γεννημένη ως Φαμπιόλα Χασμίν Γουαχάρδο Μαρτίνες "Fabiola Jazmin Guajardo Martínez", 5 Ιανουαρίου 1987 -) είναι Μεξικανή ηθοποιός, μοντέλο, συντάκτρια, μουσικός, εστεμμένη στα καλλιστεία Μις Νουέβο Λεόν 2007 και πρώτη αναπληρωματική στα καλλιστεία Μις Μεξικό 2007.
Πολιτειακό Πανεπιστήμιο του Οχάιο

Το Πολιτειακό Πανεπιστήμιο του Οχάιο, γνωστό και ως Ohio State ή OSU, είναι ένα δημόσιο ερευνητικό πανεπιστήμιο στο Κολόμπους του Οχάιο. Ιδρύθηκε το 1870 ως κρατικό πανεπιστήμιο και ήταν το ένατο πανεπιστήμιο στο Οχάιο με τον νόμο Μόριλλ του 1862, ενώ το πανεπιστήμιο ήταν αρχικά γνωστό ως το Γεωργικό και Μηχανικό Κολλέγιο του Οχάιο. Το πανεπιστήμιο αρχικά επικεντρώθηκε σε διάφορους τομείς της γεωργίας και της μηχανικής, αλλά εξελίχθηκε σε ένα ολοκληρωμένο πανεπιστήμιο υπό την καθοδήγηση του τότε κυβερνήτη (και αργότερα, προέδρου των ΗΠΑ) Ράδερφορντ Χέις, και το 1878 η Γενική Συνέλευση του Οχάιο ψήφισε τον νόμο που άλλαξε το όνομα της σχολής σε "Πολιτειακό Πανεπιστήμιο του Οχάιο". Η κύρια πανεπιστημιούπολη στο Κολόμπους του Οχάιο, έχει εξελιχθεί έκτοτε στην τρίτη μεγαλύτερη πανεπιστημιούπολη στις Ηνωμένες Πολιτείες.

Με σχεδόν 50.000 προπτυχιακούς φοιτητές και σχεδόν 15.000 μεταπτυχιακούς φοιτητές, το Ohio State είναι ένα από τα μεγαλύτερα αμερικανικά πανεπιστήμια. Έχει ένα εκτεταμένο πρόγραμμα μαθητών, με πάνω από 1.000 φοιτητικές οργανώσεις. διαπολιτισμικά γκρουπ, λέσχες και ψυχαγωγικά αθλητικά προγράμματα, φοιτητικές οργανώσεις και δημοσιεύσεις, αδελφότητες και τρεις φοιτητικές κυβερνήσεις. Οι αθλητικές ομάδες του Πολιτειακού Πανεπιστημίου του Οχάιο ανταγωνίζονται στο τμήμα Ι του NCAA και είναι γνωστές ως Ohio State Buckeyes. Το πανεπιστήμιο είναι μέλος του Big Ten Conference για την πλειονότητα των αθλημάτων.

Παλαιότεροι και παρόντες φοιτητές και καθηγητές περιλαμβάνουν πέντε βραβευμένους με Νόμπελ, επτά νικητές του Βραβείου Πούλιτζερ, έξι γερουσιαστές των ΗΠΑ, 15 μέλη της Βουλής των αντιπροσώπων των ΗΠΑ και 104 ολυμπιονίκες (46 χρυσά, 35 ασημένια και 23 μπρούτζινα).
Βασιλική Μιλλούση

Η Βασιλική Μιλλούση (Αθήνα, 4 Μαΐου 1984) είναι Ελληνίδα αθλήτρια της ενόργανης γυμναστικής. Έχει δέκα συμμετοχές σε Παγκόσμια Κύπελλα στον δοκό ισορροπίας και εκπροσώπησε την Ελλάδα στους Ολυμπιακούς Αγώνες του 2000, του 2012 και του 2016. Περιστασιακά αγωνίζεται στην ρυθμική γυμναστική αλλά ειδικεύεται στον δοκό ισορροπίας. Ήταν φιναλίστ στον δοκό ισορροπίας στο Ευρωπαϊκό Πρωτάθλημα Ρυθμικής Γυμναστικής 2011. Κέρδισε επίσης στον τελικό του δοκού στο Artistics Gymnastics Olympic Test 2012 με την οποία εξασφάλισε την συμμετοχή της στους Ολυμπιακούς Αγώνες 2012 στο Λονδίνο.

Είναι παντρεμένη με τον επίσης αθλητή της ενόργανης γυμναστικής Λευτέρη Πετρούνια από τον Ιούλιο 2019. Έχουν αποκτήσει μαζί δύο κόρες, την Σοφία (γενν. 4 Νοεμβρίου 2019) και την Ελένη (γενν. 3 Δεκεμβρίου 2020).
Ανδριάνα Ασπρογέρακα

Η Ανδριάνα Ασπρογέρακα (γεννηθείσα στις 17 Αυγούστου 1997) είναι Ελληνίδα αθλήτρια του τε κβον ντο.

Κέρδισε χάλκινο μετάλλιο στην κατηγορία βάρους πετεινού στο Παγκόσμιο Πρωτάθλημα Τέκβοντο 2015, αφού ηττήθηκε από την Κιμ Γκουμ-μπιολ στον ημιτελικό. Συμμετείχε επίσης στα παγκόσμια πρωταθλήματα τέκβοντο 2017 και 2019.
Έλλη Σταματιάδου

Η Έλλη Σταματιάδου (Άνδρος 1 Απριλίου 1933-Αθήνα 1 Μαΐου 2015) ήταν Ελληνίδα βοτανολόγος. Ήταν επιμελήτρια στο τμήμα με τα βότανα στο Μουσείο Φυσικής Ιστορίας Γουλανδρή από το 1965 έως το 2009 και το άτομο με την μεγαλύτερη συνεισφορά τις βοτανικές συλλογές του Μουσείου (23705 δείγματα από όλη την Ελλάδα). Αποσύρθηκε το 2003 αλλά συνέχισε να εργάζεται εθελοντικά μέχρι το 2009. Ήταν παντρεμένη με τον Γιάννη Σταματιάδη, με τον οποίο απέκτησε 2 παιδιά. Ο γιος του Σταμάτης Σταματιάδης ήταν μικροβιολόγος του εδάφους και ίδρυσε το Εργαστήριο Οικολογίας και Βιοτεχνολογίας του Εδάφους στο Μουσείο Φυσικής Ιστορία Γουλανδρή.

* Snogerup, S., Snogerup, B., Stamatiadou, E., von Bothmer, R. & Gustafsson, M. 2006. Flora and vegetation of Andros, Kiklades, Greece. – Ann. Mus. Goulandris, 11: 85-270.
Μαργαρίτα Τσώμου

Η Μαργαρίτα Τσώμου (Θεσσαλονίκη, 2 Ιουλίου 1977) είναι Ελληνογερμανίδα δραματουργός, επιμελήτρια εκθέσεων, χορεύτρια και ακτιβίστρια. Είναι επιμελήτρια στο φεμινιστικό περιοδικό "Missy Magazine", καθηγήτρια σύγχρονου θεάτρου στο Πανεπιστήμιο Εφαρμοσμένων Επιστημών του Osnabrück και επιμελήτρια για την θεωρία και τον λόγο στο κέντρο θεάτρου Hebbel am Ufer στο Βερολίνο.

Αποφοίτησε από Πανεπιστήμιο του Αμβούργου HafenCity. Στα πλαίσια της δουλειάς της βοήθησε στην οργάνωση του παγκοσμίου κινήματος Occupy Athens το 2011. Τον Οκτώβριο 2018 οργάνωσε το θεατρικό πρόγραμμα Indivisible στο Βερολίνο. Είναι μέλος στην καλλιτεχνική-ακτιβιστική ομάδα Schwabinggrad Ballet.

Η Τσώμου εργάζεται κυρίως στον φεμινισμό και την σεξουαλικότητα της κοινότητας queer, στην πολιτική τέχνη και στην θεωρία της θεατρικής ερμηνείας. Το έργο της έχει εμφανιστεί στα "Die Zeit, taz, Spex, Frankfurter Rundschau, WDR" και "SWR".

* Welt, Haus der Kulturen der (2015-09-29). Margarita Tsomou HKW.
Ερνέστ Ντουσέν

Ο Ερνέστ Ντουσέν , "γαλλ. " Ernest Duchesne (30 Μαΐου 1874 - 12 Απριλίου 1912), ήταν Γάλλος γιατρός ο οποίος πρώτος παρατήρησε ότι ορισμένες μούχλες μυκήτων δύνανται να έχουν ισχυρή βακτηριοκτόνο δράση. 

Έκανε αυτή την πειραματική παρατήρηση κατά την εκπόνηση της διδακτορικής του έρευνας, τριάντα δύο χρόνια πριν ο Σερ Αλεξάντερ Φλέμινγκ ανακαλύψει τις εξόχως αντιβιοτικές ιδιότητες της πενικιλίνης, μιας ουσίας που προέρχεται από τέτοιους μύκητες. Η έρευνά του αυτή είχε περάσει εντελώς απαρατήρητη στην τότε επιστημονική κοινότητα της εποχής. Ακόμη και σήμερα το όνομά του παραμένει άγνωστο και η πρωταρχική εκείνη ερευνητική του παρατήρηση δεν έχει αναγνωριστεί δεόντως από την Ιστορία της επιστήμης.
Αγγελική Αντωνίου

Η Αγγελική Αντωνίου (12 Ιουλίου 1956) είναι Ελληνίδα σκηνοθέτης και σεναριογράφος. Σπούδασε αρχιτεκτονική στο Μετσόβιο Πολυτεχνείο και σκηνοθεσία κινηματογράφου στην Γερμανική Ακαδημία Κινηματογράφου και Τηλεόρασης στο Βερολίνο. Εργάζεται ως σεναριογράφος και σκηνοθέτης στην Ελλάδα και στην Γερμανία. Το 2006 δίδαξε σκηνοθεσία στο Τμήμα Κινηματογράφου στο ΑΠΘ. Ζει στην Αθήνα και στο Βερολίνο. Έχει σκηνοθετήσει ταινίες, ταινίες μικρού μήκους και ντοκιμαντέρ. Οι ταινίες της έχουν βραβευτεί σε αρκετά διεθνή φεστιβάλ κινηματογράφου.

Η ταινία της "Eduart" συμμετείχε σε περισσότερα από 40 φεστιβάλ κινηματογράφου, συμπεριλαμβανομένου του 29ου Διεθνούς Φεστιβάλ Κινηματογράφου της Μόσχας, και έλαβε 18 βραβεία στην Ελλάδα, την Γαλλία, τις ΗΠΑ και το Ηνωμένο Βασίλειο.
Σπεράντζα Καλό

Η Σπεράντζα Καλό ("Spéranza Calo-Séailles" ; ή Ελπίδα Καλογεροπούλου ; 17 Μαΐου 1885 - 18 Φεβρουαρίου 1949) ήταν Ελληνίδα ζωγράφος, εφευρέτης και τραγουδίστρια της όπερας. Είναι γνωστή ως τραγουδίστρια και καλλιτέχνης, όμως εφηύρε ένα είδος διακοσμητικού σκυροδέματος που έλαβε το όνομα Lap.